
_START_ARTICLE_
順敬太后
_START_PARAGRAPH_
顺敬太后（순경태후，1222年－1237年），金氏，庆州人，庄翼公金若先之女。_NEWLINE_高丽高宗二十二年（1235年）被封为太子妃，次年，生忠烈王。高宗二十四年（1237年）七月二十九日去世，得年16岁（虚岁），号敬穆贤妃。高丽元宗三年（1262年）追封为静顺王后。忠烈王即位，追尊为顺敬太后。忠宣王二年元武宗降制追封高丽王妃。
_START_SECTION_
东宫妃主谥册文
_START_PARAGRAPH_
维大岁丁酉十月朔己卯初七日乙酉。王若曰。天﻿不畀年。怆矣英灵之奄逝。谥能成德。欲其芳迹之﻿丕掦。咨尔敬穆贤妃金氏。千年故国之王孙。三叶﻿功臣之侯阀。夙将婉娈。升配元良。谓成内助之功。﻿增耀重晖之德。何遽婴于危顿。曾不假于须臾。脱﻿可挽牵。奈此迫忽。始来兮犹月未满。倏往兮如花﻿易凋。不图至斯。何嗟及矣。噫阅世犹无几岁。况入﻿宫才及数年。既得生男之祥。寻臻诞女之庆。凡事大早。惟朕自疑。果于乃龄。而有斯故。呜呼。礼莫为﻿重。宜丰送往之仪。行所由生。将举易名之典。今遣﻿太尉具官某，大常卿具官某等。备礼册命赠谥曰﻿某。汗青筠而洒翰。代彤管之流辉。二字之称。万世﻿之美。贞魂如在。懿册是膺。呜呼哀哉。
_START_SECTION_
东宫妃主哀册文
_START_PARAGRAPH_
维大岁丁酉七月二十九日戊寅。敬穆贤妃金氏。﻿感疾薨于社堂里之私舍。即移殡于京南之本弟。﻿越十月初七日乙酉。葬于嘉陵。礼也。龟兆叶时。鹥﻿轩戒道。舍尔金屋。即于松阡。礼视后仪。光生国路。念储闱之摽擗。增予志之痛悲。何以宠之。唯此词﻿耳。其词曰。天降金柜。庆源肇启。的脉相承。尔则其﻿裔。外家维何。世誓带砺。积善所钟。流芳不替。婉婉﻿淑媛。柔顺且惠。如兰之秀。如玉之丽。俪体元储。符﻿会神契。谓宜承家。而克永世。云何不禄。倏然长逝。﻿二七来嫔。二八迺去。其闲相距。能有几许。一刹那﻿顷。哀荣皆备。亦既为国。笃生继嗣。孰又挤之。奄忽﻿至此。噫。要其贤德。人天一揆。帝岂有命。遽迫致耶。呜呼哀哉。行色不停。寿原渐迩。听嘶挽其齐扬。望﻿摇旌其曷指。风凄切兮相哀音。烟惨淡兮增愁思。吁可言哉。从此邈矣。伊朕之痛如玆。元子之志何似。呜呼哀哉。